Stúlknakór Akraneskirkju söng í Hallgrímskirkju Stúlknakór Akraneskirkju tók þátt í Söngvahátíð barnanna sem haldin var síðdegis á skírdag í Hallgrímskirkju í Reykjavík . Kórinn var einn átta barnakóra sem söng á hátíðinni þar sem um 130 ungmenni og djasshljómsveit fluttu nýja kirkjusöngva með sveiflu . Mikil stemning ríkti á þessum tónleikum og fylltist kirkjan af glöðum tónleikagestum á öllum aldri . Sérstakur gestur á söngvahátíðinni að þessu sinni var Egill Ólafsson söngvari .